গ্রামে এসেছিলেন BLO, তার পরেই এই ঘটনা

পরিতোষ সরকার, মালদা: গলায় ফাঁস লাগিয়ে আত্মহত্যা করলেন ৮০ উর্ধ্ব এক বৃদ্ধ। বাড়ি থেকে প্রায় এক কিলোমিটার দূরে নিজের জমির গাছেই গলায় গামছা দিয়ে আত্মহত্যা করেন। খবর গ্রাম জুড়ে জানাজানি হতেই ব্যাপক চাঞ্চল্য ছড়িয়ে পড়ে।

মঙ্গলবার সন্ধ্যায় ঘটনাটি ঘটে মানিকচক থানার (Manikchak Police Station) মথুরাপুর (Mathurapur) উৎসবটোলা পশ্চিমপাড়ায়। মৃত বৃদ্ধের নাম রূপেন মন্ডল। ঘটনার খবর পেয়ে মানিকচক থানার পুলিশ দেহ উদ্ধার করে হেফাজতে নেন।

জানা গেছে,এদিন গ্রামে এসেছিলেন BLO। গ্রামের বাসিন্দাদের ফ্রম দেওয়া হচ্ছিল। এরই মাঝে গ্রামবাসীদের মধ্যে এই বৃদ্ধের আত্মহত্যার খবর ছড়িয়ে পড়তে চাঞ্চল্য সৃষ্টি হয়।

পরিবার সূত্রে জানা গেছে, ২০০২ সালের ভোটার তালিকায় নাম রয়েছে মৃত বৃদ্ধের। বাড়িতেও কোন রকম অশান্তি হয়নি। রোজকার মতোই জমিতে এসেছিলেন। হঠাৎ করে তার এইভাবে আত্মহত্যা করে নেওয়ার ঘটনায় হতবাক আত্মীয় পরিজনরা। আত্মহত্যা সঠিক কারণ নিয়ে ধোঁয়াশা পরিবারবর্গের।

আরও পড়ুন- ক্লাব ঘরে বসে SIR ফর্ম বিলি করছেন BLO!

উল্লেখ্য, এসআইআর নিয়ে মানুষের মধ্যে আতঙ্ক ছড়িয়েছে। ২০০২ -এর নাম থাকলে কী হবে? দেশ থেকে বিতাড়িত হতে হবে? এই আতঙ্কে একাধিক মানুষের আত্মহত্যা থেকে শারীরিক অসুস্থতার খবর সামনে এসেছে। যা নিয়ে সরব হয়ে বর্তমান শাসক দল। স্বজনহারানো পরিবারগুলির পাশে দাঁড়াতে টিম গঠন করেছেন অভিষেক বন্দ্যোপাধ্যায়। তাদের কাজ হবে এই সব পরিবারগুলির কাছে গিয়ে কথা বলা ও আর্থিক সাহায্য করা।

দেখুন আরও খবর-